ПОСТАНОВЛЕНИЕ  №
от                                    20     година

ЗА  ИЗМЕНЕНИЕ И ДОПЪЛНЕНИЕ НА ПОСТАНОВЛЕНИЕ № 37 НА МИНИСТЕРСКИ СЪВЕТ ОТ 2015 Г.  ЗА  ОПРЕДЕЛЯНЕ НА РЕДА И УСЛОВИЯТА ЗА ИЗПЪЛНЕНИЕ НА  ОПЕРАТИВНА ПРОГРАМА ЗА ХРАНИ И/ИЛИ ОСНОВНО МАТЕРИАЛНО ПОДПОМАГАНЕ ОТ ФОНДА ЗА ЕВРОПЕЙСКО ПОДПОМАГАНЕ НА НАЙ- НУЖДАЕЩИТЕ СЕ ЛИЦА В БЪЛГАРИЯ ЗА ПЕРИОДА 2014 – 2020 Г.

М И Н И С Т Е Р С К И Я Т    С Ъ В Е Т
 П О С Т А Н О В И:

§ 1: В   Чл. 1. се правят следните изменения:
В ал. 1  след текста „….. Регламент 223  на Европейския парламент и на Съвета от 11 март 2014 г. „ се добавя текста: „ , последващите го изменения и приложимите към него делегирани актове” . 
В ал. 6 в края на текста се добавя „и информационната система за управление и наблюдение на средствата от ЕСИФ (ИСУН)“
Добавя се нова алинея 7: „Централното координационно звено, органите на управление и контрол на средствата от Европейския съюз, кандидатите и бенефициентите въвеждат, събират и систематизират коректна и достоверна информация относно дейностите по изпълнението, управлението, наблюдението, оценката и контрола на операциите, съобразно тяхната компетентност в ИСУН“

§ 2: В чл. 2. след текста  „……. за реализиране на една и съща операция“ се добавя текста: „за едни и същи представители на целевите групи,“ 
 
§ 3: В чл. 5 се правят следните изменения:
Алинея  2 се заличава 
Алинея 3 става алинея 2

§ 4:  В чл. 6 се правят следните изменения:
В ал. 1  Текстът „годишен план за разпределение на финансовия ресурс по операции“ се заменя с текста “Индикативен годишен план за реализиране на операциите“ 
В ал. 2  Текстът: „Годишният план за разпределение на финансовия ресурс по операции“ се заменя с текста „Индикативният годишен план за реализиране на операциите“
В началото на ал. 3 се добавя текста: „Въз основа на утвърдения план по ал.1,“

Ал. 4 се изменя, както следва: „Списъкът на операциите се публикува под формата на електронна таблица, което позволява сортиране, търсене, извличане и сравняване на данните по години и съдържа най-малко следната информация:
1.	тип операция;
2.	период на реализация;
3.	допустими кандидати;
4.	общ  размер на предвиденото финансиране за операцията по източници на финансиране, в съответствие с утвърдените стойности в Индикативният годишен план за реализиране на операциите по ал.1; 
5.	кратко описание на операцията;
6.	индикативен период за обявяване на операцията;
7.	очаквани резултати; 
8.	сключени договори. „

§ 5 В чл. 7. се правят следните изменения:

В ал. 1 се текстът: „посочен в изискванията за кандидатстване и отговарящ на одобрения от заместник министър-председателя по европейските фондове и икономическата политика образец на формуляр“ се заменя с текста: „ регистриран в ИСУН 2020“ 

В ал. 2 текстът „утвърден от Министъра на финансите” се заменя с текста: „регистриран в ИСУН 2020“

§ 6: В чл.10. текстът се изменя, както следва: „Критериите за избор на операциите по чл.9, ал.1 се утвърждават от Ръководителя на Управляващия орган преди обявяването на  съответните процедури за предоставяне на безвъзмездна финансова помощ по програмата“

§ 7: Чл.11 се изменя, както следва:  „В периода по чл.6,ал.4,т.6,  датите за откриване и обявяване на процедурите за реализиране на утвърдени операции по чл. 9 , ал.1,  се определят от  Ръководителя на Управляващия орган.“

§ 8: В Чл. 13. т. 1 след текста: „…операциите по чл.9, ал.1 т.1 “ се добавя текста: „ , т.2“

§ 9:  В чл. 14 се правят следните изменения:
В Ал. 2, т.1   текстът „предоставят на кандидата заедно с покана за представяне на заявление за финансиране и се публикуват“ се заменя с текста „ публикуват в ИСУН 2020 и”
Ал. 3 се изменя, както следва: „Оценката на заявленията за финансиране се извършва в срок до три месеца от крайния срок за подаването им“
В ал. 6 текстът „чрез електронна поща или на хартиен носител” отпада.
 
§ 10:  В чл. 16 се правят следните изменения:

В ал. 1, т. 6 текстът „адреса, на който“ се заменя с текста „начина, по който“
В ал. 1, т. 8 и 9 се заличават. Точки 10-14 се преномерират съответно на т. 8 – 12 
В ал. 2 текстът „ал. 1, т. 13“ се променя на „ал. 1, т. 11“

§ 11: В чл. 17 се правят следните изменения:
Ал. 1 се изменя, както следва: „Кандидатите могат да искат разяснения във връзка с кандидатстването, в срокове, пoсочени в Изискванията за кандидатстване“
В ал. 5 текстът „10 дни“ се заменя с текста „30 дни“ 
 
§ 12:  Чл. 18.  се правят следните изменения:
В ал. 3 текстът „до 5 работни дни“ се заменя с текста „до 10 работни дни“

Ал. 4 се изменя, както следва:
„Комисията по ал. 1 е съставена от:
1. председател без право на глас;
2. секретар (секретари) без право на глас, ако е приложимо 
3. необходимия нечетен брой членове с право на глас, които са не по-малко от трима;
4. резервни членове, ако е приложимо“

§ 13: В чл. 20 алинея 5 се заличава

§ 14: В чл. 22. Се правят следните изменения:
В ал. 2 след текста „Оценката на заявленията за финансиране“ се добавя текста: „при процедури за подбор“
Ал. 3 се изменя, както следва: „Оценката на получените заявления за финансиране по утвърдени операции по процедури за подбор се извършва в срок до три месеца от издаването на заповедта по чл. 18, ал.1.“ 

§ 15: В чл. 23. ал. 4 след текста „ ….. на страницата на Управляващия орган“ се добавя текста „ и в ИСУН“

§ 16: В Чл. 25 се правят следните изменения:
В ал. 1, т. 1 и т. 2 се заличават 
В ал. 1 т. 3  - 9 стават съответно т. 1 -7. 
В новата точка 1 текста: „кандидата, получил“ се заменя с „кандидата/ кандидатите получил/и“
В новата точка 2 текста: „одобрения“ се заменя с „одобрен“
В новата т. 7 след текста „…. заявленията за финансиране“ се добавя текста: „ ,когато е приложимо“

§ 17: В чл. 26  текстът „до 5 дни“ се заменя с текста „до 10 дни“ 
В т.1  текстът „предложения за финансиране кандидат“ се заменя с текста „предложен/и за финансиране кандидат/и“

§ 18: В чл. 27  т.1  текстът „одобрения за финансиране кандидат“ се заменя с текста „одобрен/и за финансиране кандидат/и“
   
§ 19:  Чл. 28., ал. 1 текстът: „до 5 дни“ се заменя с текста „до 10 дни“; текстът: „одобрения кандидат“ се заменя с текста „одобрения/ите кандидат/и“ и текстът чл. 8, ал. 8, т. 2  се заменя с текста „чл. 8, ал. 7, т. 2.“

§ 20:  В Чл. 29. се правят следните изменения:
Точка 2 се заличава
Точка 3 става точка 2 

§ 21:  В чл. 31. се правят следните изменения:
В  ал. 3  текстът „в срок до 15 дни“ се заменя с текста „в срок до един месец“.
В  ал. 4  текстът „до 5 работни дни“ се заменя с текста „до 10 работни дни“
 
§ 22:  В Чл. 33  се правят следните изменения:
В т.3, след края на текста се добавя „когато това е приложимо“
Добавя се нова т. 10: „За направените разходи е налична адекватна одитна следа и са спазени изискванията за съхраняване на информацията съгласно Делегиран Регламент (ЕС) № 532/2014 на Комисията от 13 март 2014 година за допълнение на Регламент (ЕС) № 223/2014 на Европейския парламент и на Съвета относно фонда за европейско подпомагане на най-нуждаещите се лица и на   Регламент за изпълнение (ЕС) № 463/2014 на комисията от 5 май 2014 година за определяне на условията и реда, приложими към електронната система за обмен на данни между държавите членки и комисията, в съответствие с Регламент (ЕС) № 223/2014 на Европейския парламент и на Съвета относно Фонда за европейско подпомагане на най-нуждаещите се лица“   

§ 23:  В чл.35. ал. 1 се добавя нова точка 4: „Разходи за съпътстващи мерки, предприети и декларирани от партньорските организации, които доставят храните на най-нуждаещите се лица, под формата на единна ставка в размер на 5%  от разходите по т.1.“
 
§ 24: В чл.38. се правят следните изменения:
В ал. , т. 1: текстът „трудови и други“ се заличава  
Ал. 2 се изменя, както следва: „Разходите за възнаграждения по ал.1, т.1. на служителите от Управляващия орган  са допустими, при условие че са пряко свързани с дейностите по подготовката, управлението, изпълнението, координацията, мониторинга, оценката, информацията и контрола на оперативната програма и  са определени в длъжностните характеристики и/или в договорите за назначаване на служителите“.

В ал. 3, текстът „…..в размер на процентно съотношение на годишна база“ се заменя с текста: „в размер на процентното съотношение”

§ 25: В Чл.39. се правят следните изменения:

Ал. 1 се изменя, както следва: „Разходите за възнаграждения на служителите от централната и териториалната администрация, извън структурата на Управляващия орган, във връзка с изпълнение на дейности  по оперативната програма са допустими, при условие че:
1. в длъжностната характеристика и/или със заповед на служителя по служебно или трудово правоотношение е включено и изпълнението на конкретни дейности по оперативната програма, или 
2. е налице сключен договор за услуга със служителя за изпълнение на конкретни дейности по оперативната програма, извън установените му по служебно или трудово правоотношение работно време и задължения.“

В ал. 2 текстът „утвърдени операции“ се заменя с текста „оперативната програма“ 

В ал. 3 текстът  „утвърдени операции“ се заличава

§ 26: Глава трета се изменя на „ВЕРИФИЦИРАНЕ И ПЛАЩАНИЯ“

§ 27: Създава се нов раздел I: „Плащания и верифициране на разходи“

§ 28: Създава се нов чл. 44 (1) Управляващият орган извършва авансови, междинни и окончателни плащания въз основа на искане на бенефициента. 

(2) Писмените доказателства, които бенефициентът прилага към искането си за извършване на съответното плащане, се определят в изискванията  на Управляващия орган

§ 29: Създава се нов чл. 45. Авансови плащания, когато такива са предвидени, се извършват в двуседмичен срок от датата на постъпване на искането в Управляващия орган, освен ако за него не е посочен по-дълъг срок в изискванията  на Управляващия орган

§ 30: Създава се нов чл. 46  (1) Междинни и окончателни плащания се извършват след верифициране с цел потвърждаване допустимостта на извършените разходи и при наличие на физически и финансов напредък на проекта. Управляващият орган извършва плащането  в съответствие и в сроковете  по чл. 42 от Регламент (ЕС) № 223/2014.

(2) Чрез междинни и окончателни плащания се възстановяват само допустими разходи, 
верифицирани от Управляващия орган. 

(3) Управляващият орган извършва верифициране на разходите въз основа на проверка 
на документите, представени към искането за плащане, и на проверки на място, когато това е приложимо. 

§ 31: Създава се нов чл. 47  (1) Управляващият орган може да изисква допълнително представяне на документи, както и на разяснения от бенефициента, когато: 

1. сума, включена в искането за плащане, не е дължима; 
2. не са предоставени фактури и/или счетоводни документи с еквивалентна 
доказателствена стойност, или други изискуеми документи, доказващи извършване на 
дейностите в съответствие с условията за допустимост по раздел IIІ на глава 2
3.	има съмнение за нередност, отнасяща се до съответните разходи. 
4. представените документи за физическия и финансов напредък на проекта са некоректно попълнени или не съдържат цялата задължителна информация.

(2) За представяне на документите и разясненията по ал. 1 Управляващият орган определя разумен срок, който не може да бъде по-дълъг от един месец. Срокът за произнасяне спира да тече до представянето на документите и разясненията, но общо за не повече от един месец. 

§ 32: Създава се нов чл. 48  В случай, че бенефициент не представи в срок документ или разяснения по чл. 47, съответният разход не се верифицира, като може да бъде включен в следващо искане за плащане.

§ 33: Раздел I „Документални проверки“ става Раздел II

§ 34: чл. 44 става чл. 50. 

§ 35: Раздел II „Проверки на място“ става Раздел III

§ 36: чл. 45 става чл. 51

§ 37: чл. 46 става чл. 52

§ 38: чл. 47 става чл. 53

§ 39: чл. 48 става чл. 54
§ 40: Раздел III – „Годишни/окончателен доклад за изпълнението на Оперативната програма за храни“ става  Раздел IV

§ 41: чл. 49 става чл. 55

§ 42: В § 1 от Допълнителните разпоредби се правят следните изменения:

В т. 5 текстът „проектното предложение“ се заменя с текста „заявлението за финансиране“ 
Създава се нова т. 8: „Разходи за съпътстващи мерки“ по смисъла на постановлението са всички разходи за дейности, предвидени в допълнение към разпределянето на храна с цел намаляване на социалното изключване и/или справяне с извънредни социални ситуации по еманципиращ и устойчив начин, като например разходите за консултиране, за изготвяне на информационни материали за основни социални права и насочване към други услуги, за индивидуално и групово консултиране за управление на семейния бюджет, за изготвяне на насоки за балансиран режим на хранене и др.“

ЗАКЛЮЧИТЕЛНИ РАЗПОРЕДБИ 

§ 43. Процедурите за 2015г, които са в процес на изпълнение, се довършват по досегашния ред.
§ 44: Постановлението влиза в сила от деня на обнародването му в "Държавен вестник"

МИНИСТЪР-ПРЕДСЕДАТЕЛ:
БОЙКО БОРИСОВ
ГЛАВЕН СЕКРЕТАР НА
МИНИСТЕРСКИЯ СЪВЕТ:  
                                 ВЕСЕЛИН ДАКОВ